31995R1390
L 135/4
JURNALUL OFÍCIAL AL UNIUNII EUROPENE
REGULAMENTUL (CE) NR. 1390/95 AL COMISIEI
din 20 iunie 1995
de modificare a Regulamentului (CE) nr. 671/95 de atribuire a unei cantități de referință anumitor producători de lapte și de produse lactate din Austria și Finlanda
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3950/92 al Consiliului din 28 decembrie 1992 de stabilire a unei taxe suplimentare în sectorul laptelui și produselor lactate (1), modificat ultima dată de Regulamentul (CE) nr. 630/95 (2), în special articolul 3 alineatul (2) al șaptelea paragraf,
întrucât Regulamentul (CE) nr. 671/95 (3) stabilește normele pentru alocarea cantităților de referință specifice anumitor producători de lapte din Austria și Finlanda; întrucât, ca urmare a dificultăților administrative din Austria pentru care părțile interesate nu sunt responsabile, în mai multe cazuri nu a fost posibilă respectarea termenului limită stabilit pentru prezentarea cererilor producătorilor; întrucât, în consecință, trebuie să se ia în considerare acest fapt și termenul limită respectiv trebuie să se modifice;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
La articolul 2 din Regulamentul (CE) nr. 671/95, prima și a doua liniuță se înlocuiesc cu următorul text:
„-
înainte de 1 mai care precede data la care se încheie perioada întreruperii totale sau parțiale a producției, sau înainte de 30 iunie 1995, dacă această perioadă se încheie în 1995;
-
înainte de 30 iunie 1995 pentru cererile prezentate de producătorii care îndeplinesc condițiile prevăzute în articolul 1 alineatul (1) litera (c).”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 iunie 1995.